Տարոն Մարգարյանի կողմից կատարված չարաշահումների մասին Հայ Ազգային Կոնգրեսը 2013 թվականին հաղորդում էր ներկայացրել գլխավոր դատախազ Աղվան Հովսեփյանին։ Հաղորդումը մերժվել էր և նշվել, որ դիմումը ենթակա չէ քննարկման, «բովանդակային առումով այն հանցագործության կատարման մասին հաղորդման բնույթ չունի»։ ՀԱԿ-ն այսօր տարածած հայտարարության մեջ հույս է հայտնում, որ փոփոխված իրավիճակում դատախազությունը ավելի լուրջ կվերաբերվի իրենց կողմից ներկայացված փաստերին և այս անգամ կիրականացնի Սահմանադրությամբ իրեն վերապահված իրավասությունները: